Μία ανάρτηση σε ένα fan page της Ryanair στο facebook έκανε ευρύτερα γνωστή την διακοπή της αεροπορικής σύνδεσης μεταξύ μεταξύ Αθήνας και Θεσσαλονίκης. Συγκεκριμένα έγινε πράξη αυτό που είχαν αντιληφθεί όλοι όσοι είχαν παραβρεθεί στην παρουσίαση του θερινού προγράμματος πτήσεων της Ryanair στην Ελλάδα για το καλοκαίρι του 2019.

ADVERTISING

Συγκεκριμένα οι πτήσεις της Ryanair από και προς την Θεσσαλονίκη τέλη Μαρτίου. Η ανάρτηση αναφέρει: Ενημερώνουμε το επιβατικό κοινό, πως από την 1η Απριλίου 2019 διακόπτεται η σύνδεση Θεσσαλονίκη-Αθήνα και αντίστροφα. Η τελευταία πτήση θα πραγματοποιηθεί από την Θεσσαλονίκη προς την Αθήνα την 31η Μαρτίου 2019 με ώρα αναχώρησης 20:05 και αριθμό πτήσης FR8969. Η πώληση των εισιτηρίων έχει διακοπεί. Ευχαριστούμε πολύ για την εμπιστοσύνη που μας δείχνετε.





Τι λέει η Ryanair

Σε επικοινωνία που είχε το News24/7 με τον εκπρόσωπο της Ryanair Νικόλα Λάρδη ανέφερε ότι η κίνηση αυτή δεν σχετίζεται με τα γεγονότα στην Τιμισοάρα και όπως προαναφέρθηκε είχε ουσιαστικά προαγγελθεί από τον περασμένο Οκτώβριο στην ανακοίνωση του θερινού προγράμματος.

Η διακοπή της σύνδεσης Αθήνας Θεσσαλονίκης - όπως και άλλων που θα λάβουν χώρα από τον Απρίλιο - οφείλεται σύμφωνα με τον κ. Λάρδη στην αλλαγή πολιτικής της εταιρείας στην Ελλάδα και στην στροφή της σε διεθνείς πτήσεις και στην μείωση των πτήσεων εσωτερικού. Όπως ανέφερε χαρακτηριστικά "τα αεροσκάφη αυτά θα χρησιμοποιηθούν σε δρομολόγια πιο επικερδών γραμμών".